Robotnícky Dom

Letný SLOVOMfest
2024-07-16 18:30 - 20:00 (Europe/Bratislava)
Mesto Banská Bystrica a Generácia Nula Vás pozývajú na Letný SLOVOMfest, multižánrové hudobno – slovné podujatie s literatúrou, hudbou, výtvarným umením a rozhovormi o slove. Pripravený je pestrý program so zaujímavými umelcami, ktorý sa uskutoční 16. júla 2024 o 18:30 hod. na nádvorí Robotníckeho domu v Banskej Bystrici. Vstup na podujatie je voľný.

The Grand Retro Show
2024-08-03 10:30 - 13:00 | Námestie SNP, Námestie SNP, Banská Bystrica, 97401, Slovenská republika
Prvá augustová sobota sa na Námestí SNP bude niesť v znamení noblesy a elegancie. Na jubilejnom 10. ročníku podujatia The Grand Retro Show sa milovníci historických vozidiel môžu tešiť na stretnutie skvostných veteránov z rokov minulých, ako aj prehliadku dobových kostýmov, ktoré si posádky prispôsobujú k svojim veteránom. Lákadlom tohto ročníka bude pretekársky špeciál Bently z roku 1937, či Auburn 851, ktoré vlastnila aj nemecko-americká hviezda Holywoodu Merlen Dietrich. Medzi päťdesiatkou veteránov nájdeme aj závodné MG typ J (1932), premiérovo sa predstaví zrenovovaná Tatra 11 (1924) a najstarším vozidlom bude Fiat z roku 1919.

Nebude chýbať ani kvalitný hudobný program v podaní ženského zoskupenia BonBon Trio v zložení Petra Sedláková (Humeňanská) (spev), Marcela Cmorejová (akordeón a saxofón) a Katarína Baarová (violončelo). Spoločne Vás vtiahnu svojou podmanivou hudbou do sveta parížskych kaviarní a šansónov plného emócií a silných melódií, ako aj svetových hitov v podobe nových aranžmánov.

Historické vozidlá bude možné obdivovať približne do 13:00 hod., kedy sprievod vozidiel vyrazí na svoju spanilú jazdu Podpoľaním späť na Zámok Vígľaš, kde je pripravený ďalší kultúrny program.

Voľné pódium
2024-08-09 15:00 - 2024-08-10 22:00 | Námestie SNP, Námestie SNP, Banská Bystrica, 97401, Slovenská republika
5. ročník festivalu Voľné pódium je tu! Multi-žánrový festival, ktorý nemôže chýbať v tohtoročnom programe Banskobystrického kultúrneho leta. Bude sa konať dva dni, 9. a 10. augusta 2024. Projekt Voľné pódium dáva priestor hlavne umelcom s autorskou tvorbou.

Headlinermi festivalu budú známi slovenskí interpreti Vec a Tóno S., v ich spoločnom projekte s názvom Ultrazvuk.

Ak spievaš, tancuješ, hráš, neváhaj a prihlás sa zaslaním e-mailu na adresu andrej.bilik@banskabystrica.sk , v ktorom v krátkosti popíšeš seba alebo svoju kapelu a pridáš odkaz na svoju tvorbu!

Prihlášku môžete poslať do 30. júna 2024.

Sídliskové večerníčky
2024-08-11 17:00 - 2024-08-25 18:00
Aké by to bolo leto, keby si na svoje neprišli aj najmenší Banskobystričania? Po roku sa do jednotlivých častí mesta vracajú pre deti s rodičmi rozprávky, mnohé z nich priamo pod holým nebom.

11.8.2024 nedeľa 17:00 – Divadlo Oskar: O hlúpom Janovi – detské ihrisko Podlavice

18.8.2024 nedeľa 17:00 – Divadlo TUŠ: Veselá vandrovka – materská škola Šalková

25.8.2024 nedeľa 17:00 – Divadlo Agapé: Kapitán Kotvička – pri Základnej škole na Spojovej ulici

Matej Smutný & The Psycho Lovers
2024-08-17 18:30 - 19:30 | Mestský park, Janka Kráľa 4440, Banská Bystrica, 97401, Slovenská republika
Koncert slovenského speváka, bubeníka, perkusionistu, hudobného pedagóga a skladateľa Mateja Smutného s kapelou.

Ars Poetica Neosoliensis
2024-08-22 17:00 - 19:00
Pozývame vás na v poradí tretí cyklus Ars Poetica Neosoliensis, ktorý sa uskutoční 22.8.2024 o 17:00 v Historickej budove Radnici v Cikkerovej sieni.

Z verejných zdrojov podporil Fond na podporu umenia.

Slovenský deň kroja
2024-09-01 10:30 - 22:30 | Námestie SNP, Námestie SNP, Banská Bystrica, 97401, Slovenská republika
Čaká vás deň plný tradícií, tancov, spevu, krojov a skvelých zážitkov.

Je tu ďalší ročník podujatia SLOVENSKÝ DEŇ KROJA, ktorý sa koná symbolicky 1. septembra, v Deň Ústavy SR.

Prežite 1. september na námestí SNP v Banskej Bystrici v znamení slovenských tradícií, krojov a folklóru.

366. Radvanský jarmok
2024-09-06 13:00 - 2024-09-08 16:00 | Námestie SNP, Námestie SNP, Banská Bystrica, 97401, Slovenská republika
S históriou Banskej Bystrice sa tradícia jarmokov spájala už od 17. storočia. Počiatky Radvanského jarmoku siahajú do obdobia panovania Leopolda I. Habsburského. Ten pred 369 rokmi vydal výsadnú listinu Radvani na usporadúvanie tohto podujatia. Prvý jarmok, v tejto vtedy ešte samostatnej obci, bol v roku 1657. Postupne sa stal jedným z najvýznamnejších vo vtedajšom Uhorsku. Preslávil ho hlavne kvalitný a rôznorodý tovar. Na jarmok prichádzali predávajúci z rôznych regiónov, z ďalekého aj blízkeho okolia. Medzi pestrým sortimentom mala a stále má svoje miesto i detská hračka, ktorá sa stala motívom 366. ročníka Radvanského jarmoku.

Návštevníci sa môžu aj tento rok tešiť nielen na množstvo hračiek, ale tiež na ďalšie remeselnícke výrobky, jarmočné špeciality, kultúrny program a zábavné atrakcie.

Kurz kvasenej zeleniny - ZRUSĚNÉ
2024-09-19 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Školenie o príprave kvasenej zeleniny

Pokračování příště - Divadelná chalúpka
2024-09-20 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Divadelná komédia zo zákulisia nakrúcania nekonečného seriálu. V hlavných úlohách sa predstavia známe seriálové herečky:

Kateřina Kaira Hrachovcová, Kristýna Leichtová a Markéta Plánková

Réžia: Viktorie Čermáková

Berlin Manson - festival Barbakan
2024-09-21 19:30 - 21:00 | Robotnícky dom, Robotnícka 3, Banská Bystrica, 97401, Slovenská republika
Post-synth punková skupina 𝐁𝐞𝐫𝐥𝐢𝐧 𝐌𝐚𝐧𝐬𝐨𝐧 spieva a rapuje o Depeche Mode, vesmírnych lodiach, Hotele Kyjev a soundcloudových trendoch

.Pohybujú sa na pohraničí analógového a digitálneho, ironicky komentujú dianie na scéne, no zároveň sú jej čerstvou súčasťou v podobe nečakanej systémovej chyby .Nespomíname to samozrejme náhodou, v septembri sa predstavia v Banskej Bystrici na 𝑓𝑒𝑠𝑡𝑖𝑣𝑎𝑙𝑒 𝐵𝑎𝑟𝑏𝑎𝑘𝑎𝑛

Slovak Tango
2024-09-25 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
HISTÓRIA TANGA: 90 rokov slovenského tanga

Kapela Slovak tango sa venuje interpretácii slovenskej populárnej hudby 30. až 50. rokov 20. storočia. Vo svojom repertoári má piesne z dielne Gejzu Dusíka, Pavla Braxatorisa, Dušana Pálku a iných, ktoré preslávili vtedajšie hviezdy ako František Krištof Veselý, Štefan Hoza, Jozef Kuchár či Gabriela Hermélyová.

Svetlo v meste
2024-09-28 19:00 - 23:00 | Námestie SNP, Námestie SNP, Banská Bystrica, 97401, Slovenská republika
Svetlo v meste je festival vizuálneho umenia, ktorý sa bude konať 28.9.2024 od 19:00 – 23:00 hod.

MAOK & Marek Žilinec - INNER DANCE MUSIC CEREMONY
2024-09-29 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Pozývame vás na tanečný koncert „Vnútorný tanec“ kde bude Maoka doprevádzať bubeník a perkusionista Marek Žilinec.

Ateliér 3G - Sonja Böhmerová
2024-10-03 08:00 - 2024-11-30 17:00 | Robotnícky dom, Robotnícka 3, Banská Bystrica, 97401, Slovenská republika
Výstava obrazov Ateliéru 3G, autorka Sonja Böhmerová s názvom Poézia vo farbe.

Akadémia Európskeho Seniora
2024-10-03 14:00 - 2024-10-29 17:00
Október je mesiac úcty starším.

Aj tento rok sme pre našich seniorov v Banskej Bystrici pripravili bohatý program.

BDHS, Zlokot - festival Barbakan
2024-10-04 19:00 - 22:00 | Robotnícky dom, Robotnícka 3, Banská Bystrica, 97401, Slovenská republika
Piatkový program Barbakan festivalu bude plný kvalitnej hudby a skvelých zážitkov .

Program v Robotníckom dome

19:00 – 𝐁𝐃𝐇𝐒20:45 – 𝐙𝐥𝐨𝐤𝐨𝐭

*Celodenný festivalový pass oprávňujúci na vstup na všetky podujatia festivalu Barbakan 2024, ktoré sa budú konať v piatok 4. októbra 2024.

Federico Albanese - festival Barbakan
2024-10-05 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Sobotný program Barbakan festivalu bude plný kvalitnej hudby a skvelých zážitkov.

Program v Robotníckom dome

18:00 – 𝐅𝐞𝐝𝐞𝐫𝐢𝐜𝐨 𝐀𝐥𝐛𝐚𝐧𝐞𝐬𝐞 (IT)

*Celodenný festivalový pass oprávňujúci na vstup na všetky podujatia festivalu Barbakan 2024, ktoré sa budú konať v sobotu 5. októbra 2024.

Ars Poetica Neosoliensis
2024-10-10 17:00 - 19:00 | Radnica, Námestie SNP 1, Banská Bystrica, 974 01, Slovenská republika
Pozývame vás na v poradí štvrtý cyklus Ars Poetica Neosoliensis, ktorý sa uskutoční 22.8.2024 o 17:00 v Historickej budove Radnici v Cikkerovej sieni.

Z verejných zdrojov podporil Fond na podporu umenia.

Prepojenia
2024-10-11 17:00 - 18:30 | Robotnícky dom, Robotnícka 3, Banská Bystrica, 97401, Slovenská republika
Medzinárodná skupina umelcov zo Slovenska, Rakúska, Nemecka a Švajčiarska predstavuje prostredníctvom pohybového umenia Eurytmia možnosti umeleckého stvárnenia rôznych klasických i moderných hudobných skladieb svetových i slovenských hudobných skladateľov

Koncert k 200. výročiu narodenia Jána Egryho
2024-10-20 18:00 - 19:30 | Farský kostol Nanebovzatia Panny Márie, Námestie Štefana Moysesa 48, Banská Bystrica
Hudobný portrét banskobystrického skladateľa, organistu, regenschoriho, dirigenta, pedagóga, mestského kapelníka, organizátora hudobného života – Jána Egryho (1824 – 1908). Takmer 58 rokov pôsobil na viacerých úrovniach spoločenského i cirkevného života v Banskej Bystrici. Egry bol aj skladateľsky činný, komponoval sakrálne a svetské vokálno-inštrumentálne skladby pre rozličné obsadenia. Popri Jánovi Levoslavovi Bellovi patrí na území dnešného Slovenska k najnadanejším hudobným skladateľom cirkevnej hudby druhej polovice 19. storočia. V máji tohto roka udelilo mesto Banská Bystrica Jánovi Egrymu čestné občianstvo „in memoriam“ za kultúrno-spoločenský prínos a celoživotné dielo v oblasti hudby. Na koncerte zaznie okrem iného niekoľko jeho diel v podaní sólistov, zboru a orchestra.

Účinkujú: Mária Tajtáková (soprán), Annamária Kyrczová (soprán), Jozef Gráf (tenor), Martin Popovič (barytón), komorný spevácky zbor Ars Vocalis – Andrea Bošeľová (zbormajster), orchester Camerata Novisoliensis, Pavol Tužinský (dirigent)

Mama umrela dvakrát
2024-10-21 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Rodinu si človek nevyberá, tú sa musí naučiť pretrpieť!

Hlava bohatej rodiny, starnúca egocentrická narcistka Amália, sa nečakane poberie na druhý svet. Koľká to tragédia. Na jej pohreb sa začínajú schádzať príbuzní zo všetkých kútov Slovenska, len aby ukázali ako veľmi trúchlia za „milovanou“ osobou.

Telo ešte ani poriadne nestihne vychladnúť, no už prilákalo kŕdeľ supov, ktorí si hovoria „Rodina“. Každý si chce uchmatnúť svoj malý kúsok z koláča rozprávkového dedičstva. A kedy inokedy sa má rodina rozhádať, ak nie pri takejto vrúcnej príležitosti!

Čaj o piatej
2024-10-27 17:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Mesto Banská Bystrica pozývam na obľúbenú hudobno – tanečnú zábavu Čaj o piatej, ktorá sa uskutoční v nedeľu 27.10.2024 o 17.00 hod. v Robotníckom dome. O zábavu sa postará známa speváčka československých hitov a evergreenov Soňa – Hanzl Kopčanová spolu s kapelou. Špeciálnym hosťom bude skvelá banskobystrická šansonierka Libuša Mažgutová.

Predpredaj lístkov v Turistickom informačnom centre na Námestí SNP 1.

Vstupné 4,- eurá.

FERMATA 50+1 Anniversary Tour
2024-11-07 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Legendárna art rocková skupina Fermata sa túto jeseň vracia na koncertné pódiá.

Minulý rok sa niesol v znamení dvoch jubileí – 70 rokov oslávil jej zakladateľ, hudobník a gitarista Fero Griglák a 50 rokov uplynulo od samotného založenia skupiny.

Jesenná séria koncertov po slovenských mestách sa tak stane pripomienkou týchto výročí. Koncert ponúkne bohatý prierez tvorbou skupiny. Fermata sa predstaví vo svojej aktuálnej zostave v čele s gitaristom Ferom Griglákom, basgitaristom Tamászom Beliczom, hráčom na klávesové nástroje Matejom Miklošom a bubeníkom Igorom Skovayom.

PROF. JAN RAK A SVETLAN
2024-11-09 18:00 - 20:00 | Robotnícky dom, Robotnícka 3, Banská Bystrica, 97401, Slovenská republika
Beseda s profesorom jadrovej a kvantovej fyziky Janom Rakom za hudobného doprovodu Janka Svetlana Majerčíka opäť na Slovensku!

Ako sám Honza hovorí, snaží sa s ľuďmi zdieľať pohľad, ktorý sa odváži otvoriť len človek s otvoreným srdcom a mysľou, a uvažovať tak nad tými najzákladnejšími otázkami.

Pozývame Vás na besedu s týmto zaujímavým hosťom, kde sa spoja najaktuálnejšie vedecké poznatky z oblasti jeho pôsobenia s bežným životom človeka hľadajúceho odpovede.

Budeme sa venovať témam akými sú tvorba reality, mikro/makrosvet, asymetria bytia/nebytia, sila rozhodnutí plynúce z rozumu vrs. emócie, vplyv hudby vo frekvencii 432 Hz, Láska…ale pokojne to môže byť aj inak.

Udalosť je v koncepte besedy, kde tvorcami budú všetci zúčastnení.

„Jediná vec, ktorou si môžeme byť istý je to, že práve v tomto okamžiku, tu a teraz, SME.“

Beseda je určená pre všetkých, ktorí zatúžia rozšíriť svoje obzory malým vedecko filozofickým výjazdom, a to všetko za dušuhladiaceho hudobného doprovodu Janka Svetlana Majerčíka.

Tešíme sa na každého, kto sa rozhodne zažiť naše spoločné SME.

JOE TRENDY: PREČO PRÁVE JA? v Banskej Bystrici
2024-11-13 20:00 - 21:00
Koľkokrát v živote ste si položili otázku: Prečo práve ja? Joe Trendy vás vo svojom prvom špeciáli presvedčí, že táto fráza je sloganom jeho života. Ako sa z priemerného huslistu, basketbalistu, právnika a fejkového experta na Excel stal úspešný komik a Simonin manžel? Tajomstvo nepopierateľnej úžasnosti Joe Trendyho sa dozviete na jeho skvelej stand-up comedy show, ktorú po júlovej premiére na Voyo.sk môžete zažiť aj na vlastnej koži priamo vo vašom meste!

Nenechajte si ujsť špeciál Joe Trendyho už 13.11. v Banskej Bystrici.

14. benefičný koncert Michala Červienku
2024-11-14 18:30 - 20:00 | Robotnícky dom, Robotnícka 3, Banská Bystrica, 97401, Slovenská republika
Srdečne pozývame na v poradí už 14. benefičný koncert Michala Červienku, venovaný Základnej škole pri Detskej fakultnej nemocnici s poliklinikou v Banskej Bystrici. Na koncerte odznejú slovenské melódie a hudba akordeonového mága Richarda Galliana. Účinkujú Michal Červienka – akordeón, Róbert Ragan – kontrabas, Klaudius Kováč – klavír, Peter Solárik – bicie a Gabriela Kováčiková spev. Koncert sa koná v Robotníckom dome vo štvrtok 14. novembra o 18:30 hod. pod záštitou paraolympionika Jána Riapoša.

„Myslím si, že v dnešnej dobe je veľmi potrebné pomáhať ľuďom, konať dobro a šíriť pozitívne myšlienky. Je to neopísateľný pocit, vedieť, že ste pomohli niekomu, kto to potrebuje. Ďakujem všetkým, ktorí sa prídu pozrieť na môj 14. Benefičný Koncert. Urobíme spoločne všetko preto, aby to bol pre divákov nezabudnuteľný zážitok.“ Michal Červienka.

Vstupné ne koncert je 12 eur.

Vstupenky sú k dispozícii v Informačnom centre na Námestí SNP 1 v Banskej Bystrici.

ENIESA & hostia - EFARMOSA
2024-11-15 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
hudba * tanec * akrobaciamultižánrové predstavenie o láske, slobode a vode.. .Pozývame vás už na druhé multižánrové predstavenie pomenované po šiestom autorskom albume slovenskej hudobníčky a speváčky Sandry Urbančíkovej, umeleckým menom Eniesa. Tentokrát sa Efarmosa plná autorskej hudby, tanca, projekcie a akrobacie bude konať v priestoroch Robotníckeho domu, v Banskej Bystrici, ktorá je autorkinou novou domovinou.Efarmosa prenáša do vodného sveta, v ktorom sa človek stretáva s vodou samotnou v ženskom tele. Okrem siedmich hudobníkov a spevákov, sa môžete tešiť aj na úžasných tanečníkov a akrobatov, ktorí vám cez svoju hudbu, texty a pohyb prerozprávajú príbeh o láske a slobode, ktoré k sebe neodmysliteľne patria. Zároveň vám zmysly naladí aj projekcia inšpirovaná vodnými svetmi a ich ochranou. Môžete sa tešiť na skvelé obsadenie slovenských umelcov, ktoré pre vás pripravili nezabudnuteľný zážitok o elemente, ktorý sa nás ľudí najviac dotýka.

OBSADENIE:autor: Eniesascenár: Eniesa

hudba & texty: Eniesaspev, gitara, akrobacia: Eniesahusle: Jerguš Tesákvokál: Alexandra Mišľavcevaklavír: Jozef Kovalčíkbasa: Daniel Kovalčíkbicie: Adrián Polovkarozprávač: Martin Geišbergakrobacia: Ariadna Vendelováakrobacia: Katarína Širillovátanec: David Kováčtanec: Viktória Erdélyová

Klubové povstanie
2024-11-15 19:00 - 2024-11-17 02:00
Už v poradí tretí ročník mestského festivalu hudobných klubov oslávi 35. narodeniny Nežnej revolúcie. Veď aj hudba musí byť 𝑠𝑙𝑜𝑏𝑜𝑑𝑛𝑎́ a žiadna iná.

Ani tento rok nebudú v programe Klubového povstania chýbať obľúbené miesta banskobystrického undergroundu, ktoré sú zárukou autentickej radosti z hudby, objavovania žánrov a slobodného priestoru pre všetky menšiny a subkultúry.

Do tohtoročného program sa zapojili kluby a priestory: Bosorka, Hogo Fogo Jazz & Art Club, Klub 77, Robotnícky dom, U Francúza, Urban Spot, Výklad a Záhrada.

Na festivale tento rok vystúpia:

Dušan Vlk x Temný Rudo / Nina Kohout / Vojtik / Supaspicybois / Zuzana Mikulcová / Škridle / Tri groše / Viki Olejárová: Piesne Karla Kryla / Edo Klena a hostia / Zabiť Františka / Matej Smutný + Martin Harich / Caramel / Deti / Trhan / Jakub Turác & Polish Collective / Bedña / Small Town Life / Wine Fault / Mr. Teddy & The Sidekicks / Matej Makovický / Silent Disco

Prvých 50 dvojdňových permanentiek za symbolickú cenu 17,11 eur ešte pred zverejnením kompletného line-upu.

Sprievodným podujatím Klubového povstania budú 17.11.2024 o 14:00, potulky mestom Banská Bystrica, ktoré budú zamerané na tému Nežnej revolúcie.

𝑃𝑜𝑑𝑢𝑗𝑎𝑡𝑖𝑒 𝐾𝑙𝑢𝑏𝑜𝑣𝑒́ 𝑝𝑜𝑣𝑠𝑡𝑎𝑛𝑖𝑒 2024 𝑧 𝑣𝑒𝑟𝑒𝑗𝑛𝑦́𝑐ℎ 𝑧𝑑𝑟𝑜𝑗𝑜𝑣 𝑝𝑜𝑑𝑝𝑜𝑟𝑖𝑙 𝐹𝑜𝑛𝑑 𝑛𝑎 𝑝𝑜𝑑𝑝𝑜𝑟𝑢 𝑢𝑚𝑒𝑛𝑖𝑎, 𝑘𝑡𝑜𝑟𝑦́ 𝑗𝑒 ℎ𝑙𝑎𝑣𝑛𝑦́𝑚 𝑝𝑎𝑟𝑡𝑛𝑒𝑟𝑜𝑚 𝑝𝑟𝑜𝑗𝑒𝑘𝑡𝑢.

SZIDI TOBIAS & BAND: OKNÁ DOKORÁN - PRELOŽENÉ
2024-11-18 19:00 - 21:00 | Robotnícky dom, Robotnícka 3, Banská Bystrica, 97401, Slovenská republika
Tvorba Szidi Tobias ponúka širokú škálu nálad aj aranžmánov. Počuť môžeme šansón, balady, tango, jazz aj ozveny čardáša. V piesňach Szidi Tobias tak nachádzame ideálne spojenie textu a hudby vo vynikajúcich interpretačných výkonoch kapely Szidi Tobias & Band. Na koncertných pódiách ju tak sprevádzajú prvotriedni hudobníci a inštrumentalisti – Milan Vyskočáni – autor hudby, klavír, gitara, violončelista Andrej Gál, hráč na akordeón Filip Krišš, bubeník Marcel Buntaj, basgitarista Tamász Belicza a hráč na saxofón a flautu Ján Slezák.

Jej charizma a špecifické zafarbenie hlasu sú jasnou kombináciou pre silný umelecký zážitok. Ten je dotiahnutý citom pre spojenie hudby s dôrazom na detail a zachytenie okamihu, takže každá z jej piesní sa mení na malé divadelné predstavenie so strhujúcou atmosférou. Na svojom konte má osem štúdiových albumov Divý mak, Punto fijo, Pod obojím, Do vetra, Ať se dobré děje, Jolanka a zatiaľ posledný Sedmoláska z roku 2017.
